Bardiškiai

Bardiškiai – kaimas šiaurės rytinėje Pakruojo rajono savivaldybės dalyje, prie kelio , 7 km į šiaurę nuo Ūdekų. Bardiškių krašto seniūnaitijos centras. Iki 2012 m. veikė Bardiškių pagrindinė mokykla. Yra biblioteka, med. punktas, kultūros namai (čia veikia vaikų dramos kolektyvas, folkloro ansamblis „Beržutėlis“). Kasmet Bardiškiuose vyksta kaimo teatro mėgėjų šventė „Auksinis kiaušinis“. Kaimo pakraštyje esančiose patalpose įsikūrusi Žeimelio ugniagesių komanda.

Bardiškių kaime stovi 1930 m. iškilęs Lietuvos didžiojo kunigaikščio Vytauto paminklas (aut. Antanas Nesavas).

Gyventojai

Žymūs žmonės 

Kaime gimė:
 Petras Kleinotas (1898–1992), ūkininkas, išeivis, LDK Kęstučio šaulių kuopos garbės šaulys.
 Ignas Lapinskas (1877–1935), knygnešys, politikas, 1928 m. apdovanotas Lietuvos nepriklausomybės medaliu.
 Ignacas Lapinskas (1843–1924), katalikų kunigas, 1881 m. Vabalninko bažnyčioje pakrikštijo būsimą švietimo ministrą Konstantiną Šakenį. 
 Edvardas Požėla (1892–1958), Lietuvos kariuomenės karininkas, Nepriklausomybės kovų dalyvis, vėliau tremtinys. Kovėsi Širvintų ir Giedraičių mūšiuose. 1928 m. apdovanotas DLK Gedimino 4 laipsnio ordinu ir Lietuvos Nepriklausomybės 10 metų jubiliejiniu medaliu. 
 Karolis Požėla (1896–1926), komunaras, vienas LKP įkūrėjų. Čia jis gyveno iki 1906 m. Gimtojoje sodyboje sovietmečiu įkurta memorialinė ekspozicija.

Šaltiniai 

Pakruojo rajono savivaldybės gyvenvietės